Un sătmărean care a venit din Franța cu avionul până la București (direct la Satu Mare nu avea nicio variantă) a fost nevoit să străbată toată România pentru a ajunge în izolare, în Satu Mare, intrând în contact fără voia sa cu sute de persoane. Este vorba despre sătmăreanul Sergiu R., care susține că speră ca să nu fi infectat pe cineva, în cazul în care ar fi purtător asimptomatic.

Redăm mai jos mărturia sătmăreanului, făcută pe pagina sa de Facebook:

”Am zburat ieri de la Paris la București. 122 de pasageri la bord. Bun! Nimic rău în asta. La debarcarea în Aeroportul Internațional Henry Coandă primul lucru ne-au obligat să completăm un formular tip (cică, declarație pe propria răspundere) cum că de bună voie o să mergem la domiciliul pe care l-am menționat fiecare. Bun! Tot ok👍







Am solicitat insistent să mi se facă testarea pentru Covid-19. Ca și răspuns am primit replici de genul:

-Aveți simptome?

-Credeți că sunteți infectat?

-la finalul discuției cu Politia de frontiera din aeroport mi s-a spus răspicat să plec pentru că mai sunt și alți pasageri de verificat… Verificat cum!? De droguri, arme sau ce verificați băi (…)?

Mi-am văzut de drum în continuare, iar la următoarele controale din aeroport am întrebat mirat: Astea sunt toate procedurile? Mi s-a răspuns sec:trebuie să mă supun la restricțiile care se aplică.

Care restricții măi (…) care ne conduceți țara??? Ce faceți cu poporul român bă?

Am luat un autobuz din aeroport până la Gara de nord București (vreo 20 de călători prezenți), în gara vreo 150 de persoane cu care m-am intersectat doar eu (exchange, fast-food, casa de bilete, chioșc, etc +călătorii care au fost în trenul spre Satu Mare. Minunat

Acuma întrebarea mea este: Dacă eu, personal sunt purtător de Coronavirus!? Câți oameni am îmbolnăvit oare!? Eram dispus să fiu supus oricărei metode de testare sau restricție pentru a mă afla în contact cu alte persoane! Dar, nu mi s-a dispus deloc asta. Concluzia o tragem fiecare dintre noi. Acum sunt în autoizolare pentru o perioadă de 14 zile (cel puțin), o să îmi respect acest lucru cu strictețe. Dar ce se întâmplă nu e bine deloc!”